section_heading: Program škole
paragraph_text: Škola funkcionira po programu opće gimnazije s pravom javnosti i po njezinom završetku učenici mogu upisati bilo koji fakultet u Hrvatskoj ili u drugim zemljama. Učenici uz redovitu nastavu pohađaju i obvezni srpski jezik, pravoslavni vjeronauk te po 30% sadržaja iz nacionalne kulture iz predmeta zemljopisa, povijesti, likovne kulture i glazbene kulture. Učenici u prvomu i drugomu razredu kao fakultativni program koji im ne ulazi u prosjek pohađaju i crkvenoslavenski jezik.